
“Targu "Campulung Winter Fair” - Piata Primariei Municpiului Campulung

Randul 1 - Casutele nr. 1-12
Randul 2 - Casutele nr. 1324
Distanta intre casute 1m, distanta intre randuri 12m

Anexa nr. 2 la proiectul de hotărâre nr. 181 din 21.11.2025
Regulamentul de organizare și funcționare

de organizare și funcționare a târgului „Câmpulung Winter Fair”
Ediția 2025–2026
Capitolul I – Dispoziții generale

Art. 1. – Temeiul legal

Prezentul regulament este elaborat în baza următoarelor acte normative:
a) Art. 486 din Legea nr. 227/2015 privind Codul fiscal, referitor la taxa pentru utilizarea temporară a locurilor publice;
b) OUG nr. 57/2019 privind Codul administrativ;
c) Legea nr. 273/2006 privind finanțele publice locale;
e) Orice alte acte normative incidente.

Art. 2. – Obiectul și scopul regulamentului

(1) Prezentul regulament stabilește cadrul general privind organizarea, funcționarea și administrarea târgului „Câmpulung Winter Fair”, desfășurat în Piața Primăriei Municipiului Câmpulung.
(2) Scopul târgului este:
a) promovarea produselor locale și a artizanatului;
b) sprijinirea producătorilor și comercianților;
c) crearea unei atmosfere festive cu prilejul sărbătorilor de iarnă 2025–2026;
d) dezvoltarea ofertei turistice și culturale locale.

Art. 3. – Perioada și programul de desfășurare

(1) Târgul se desfășoară în perioada 5 decembrie 2025 – 7 ianuarie 2026.
(2) Programul zilnic este 10:00 – 22:00.
(3) Organizatorul poate modifica programul în caz de vreme severă, măsuri de siguranță sau situații excepționale.

Capitolul II – Amplasament și infrastructură

Art. 4. – Amplasarea și caracteristicile căsuțelor

(1) În cadrul târgului sunt disponibile 24 de căsuțe din lemn, cu dimensiunile de 2 m x 3 m, conform Anexei nr. 1 care face parte integrantă din prezentul regulament.
(2) Căsuțele sunt proprietatea Municipiului Câmpulung.
(3) Distribuirea acestora se face exclusiv în vederea desfășurării activităților

comerciale aprobate.

Art. 5. – Montarea, întreținerea și siguranța

(1) Montarea și întreținerea căsuțelor sunt efectuate de către Serviciul Public de Administrare a Domeniului Public și Privat.
(2) Organizatorul asigură:
a) iluminatul general și festiv;
b) condițiile de securitate, inclusiv PSI;
c) menținerea culoarelor de acces;
d) verificarea instalațiilor electrice.
(3) Orice modificare adusă căsuței sau instalațiilor sale este strict interzisă.

Capitolul III – Participanți și selecție

Art. 6. – Categorii de participanți

(1) Pot participa:
a) comercianți autorizați;
b) producători locali;
c) artizani;
d) persoane fizice sau juridice ce comercializează produse cu specific de iarnă.
(2) Participarea se face pe bază de cerere, conform Anexei nr. 2.

Art. 7. – Procedura de selecție

(1) Dosarele se depun la Registratura Primăriei Municipiului Câmpulung.
(2) Documente obligatorii:
– copie CI;
– certificat de înregistrare / autorizație;
– lista produselor comercializate.
(3) În cazul depășirii numărului de locuri disponibile, selecția se realizează pe următoarele criterii:
a) specificul tradițional al produselor;
b) producători/artizani locali;
c) calitatea produselor sau participarea în edițiile anterioare.
(4) După repartizarea locurilor disponibile, se întocmește o listă de rezervă.

(5) În cazul în care, după repartizarea locurilor, un comerciant nu plătește tariful de ocupare a unei căsuțe pentru întreaga perioadă sau nu depune garanția pentru consumul de energie, locul va fi repartizat unui comerciant din lista de rezervă care îndpelinește criteriile specificate la alin. (3).  
Capitolul IV – Regimul financiar

Art. 8. – Taxa de ocupare

(1) Tariful de ocupare este 100 lei/zi, calculat pentru întreaga perioadă a târgului.
(2) Taxa se achită integral și în avans, pentru intervalul 5 decembrie 2025 – 7 ianuarie 2026.
(3) Taxa nu se restituie în următoarele situații:
a) comerciantul părăsește târgul înainte de 7 ianuarie 2026;
b) comerciantul nu utilizează căsuța în anumite zile;
c) renunțare după aprobare;
d) absențe, suspendarea activității din motive personale sau comerciale.
(4) Neutilizarea căsuței nu exonerează comerciantul de obligația de plată integrală.
(5) Taxa acoperă:
– întreținerea căsuțelor și infrastructurii;
– curățenia;
– iluminatul festiv;
– serviciile conexe necesare desfășurării târgului.

Art. 9. – Garanția pentru consumul de energie electrică

(1) Fiecare comerciant depune garanția de 200 lei/căsuță.

(2) Garanția se regularizează la final în funcție de consumul real.

(3) Deteriorările, consumurile nejustificate sau neregulile constatate se rețin din garanție.

(4) Garanția nu poate compensa taxa de participare.

Capitolul V – Obligațiile participanților

Art. 10. – Obligații generale

Participanții sunt obligați să:
a) respecte regulamentul;
b) păstreze curățenia în și în jurul căsuței;
c) respecte programul de funcționare;
d) utilizeze doar instalații electrice aprobate;
e) mențină căsuța în stare bună;
f) predea căsuța în stare corespunzătoare;
g) achite integral taxa, indiferent de perioada efectivă de participare.

Art. 11. – Interdicții

Este interzis:
a) subînchirierea căsuței;
b) utilizarea de aparatură neautorizată;
c) modificarea căsuțelor;
d) expunerea de bunuri în afara spațiului alocat;
e) desfășurarea de activități ilicite, periculoase sau care generează disconfort.

Capitolul VI – Predare–primire, control și sancțiuni

Art. 12. – Predarea–primirea

(1) Predarea căsuței se face pe bază de Proces-verbal de predare–primire, conform

Anexei nr. 3.
(2) Returnarea căsuței se face în ultima zi sau la data stabilită de organizator.
(3) Deteriorările constatate se rețin din garanție.

Art. 13. – Control

Organizatorul poate efectua controale privind:
a) respectarea regulamentului;
b) starea căsuței;
c) modul de utilizare a instalațiilor electrice;
d) respectarea normelor PSI și de ordine publică.

Art. 14. – Sancțiuni

(1) Încălcarea prezentului regulament atrage:
a) avertisment;
b) încetarea dreptului de utilizare a căsuței;
c) reținerea garanției;
d) interzicerea participării la edițiile viitoare.
(2) Părăsirea căsuței înainte de termenul final sau suspendarea activității nu dă dreptul la restituirea taxei.

Capitolul VII – Dispoziții finale

Art. 15 – Anexe

Prezentul regulament conține următoarele anexe :
– Anexa nr. 1 – Schema amplasamentului (textuală);
– Anexa nr. 2 – Model cerere participare;
– Anexa nr. 3 – Proces-verbal de predare–primire.

Art. 16. – Intrarea în vigoare

Regulamentul intră în vigoare la data aprobării sale prin actul administrativ al autorității deliberative competente.

Anexa nr. 1 la Regulamentul de organizare și funcționare a târgului „Câmpulung Winter Fair”
Ediția 2025 – 2026

Schema textuală a amplasamentului căsuțelor:

Târgul „Câmpulung Winter Fair” este amplasat în Piața Primăriei Municipiului Câmpulung.
Cele 24 de căsuțe sunt dispuse în două rânduri paralele, fiecare având acces direct la aleea centrală destinată circulației vizitatorilor.

· Rândul 1: Căsuțele nr. 1–12

· Rândul 2: Căsuțele nr. 13–24

· Între rânduri există un culoar de acces de aproximativ 4 m lățime

· Iluminatul festiv este instalat deasupra aleii centrale

· În capătul aleii se poate amplasa o scenă pentru concerte și activități cultural-artistice

· Spațiile tehnice (priză principală, panou electric) sunt marcate distinct și accesibile doar personalului autorizat

Anexa nr. 2 la Regulamentul de organizare și funcționare a târgului „Câmpulung Winter Fair”
Ediția 2025–2026

Cerere de participare la târgul „Câmpulung Winter Fair”

Către:
Primăria Municipiului Câmpulung
În atenția: Compartimentului Fonduri Europene. Politici Publice si Comunicare
Subsemnatul(a) ____________________________________________________,
domiciliat(ă) în ____________________________________________________,
CNP ________________________, telefon ______________________________,
e-mail _____________________________________________________________,

în calitate de:
☐ persoană fizică autorizată
☐ întreprindere individuală / familială
☐ persoană juridică
☐ producător local / artizan
Denumirea firmei (dacă este cazul): __________________________________
CUI/CIF _________________________ Nr. Reg. Com. ______________________

Solicit atribuirea unei căsuțe în cadrul târgului „Câmpulung Winter Fair”, desfășurat în perioada 5 decembrie 2025 – 7 ianuarie 2026.

Produse comercializate:







Declarație pe proprie răspundere:

1. Mă oblig să achit taxa integrală de ocupare a domeniului public, reprezentând perioada 5 decembrie 2025 – 7 ianuarie 2026, la valoarea stabilită prin regulament.

2. Declar că înțeleg și accept faptul că taxa nu se restituie, indiferent dacă părăsesc târgul înainte de termen, nu particip în anumite zile sau renunț ulterior aprobării.

3. Mă oblig să respect integral Regulamentul de organizare și funcționare a târgului.

4. Mă oblig să achit garanția pentru consumul de energie electrică și să utilizez exclusiv echipamente conforme.

5. Declar că datele furnizate sunt reale și îmi asum răspunderea pentru corectitudinea lor.

Data: _______________                                 Semnătura: _______________________

Anexa nr. 3 la Regulamentul de organizare și funcționare a târgului „Câmpulung Winter Fair”
Ediția 2025–2026

Proces-verbal de predare–primire a căsuței

Nr. ________ / Data: ____________

Încheiat între:

1. Municipiul Câmpulung, prin Compartimentului Fonduri Europene. Politici Publice si Comunicare, reprezentat de:
Nume: _________________________________________
Funcție: ________________________________________

și
2. Comerciant / participant:
Nume / Denumire: ____________________________________________
Reprezentant (dacă e cazul): ______________________________________
CUI/CNP: _______________________ Tel: _________________________

Obiectul procesului-verbal:

Predarea către comerciant a căsuței nr. _______ din cadrul târgului „Câmpulung Winter Fair”.

Starea căsuței la predare:

□ integră
□ stare foarte bună
□ stare bună
Observații:

______________________________________________________________________________________________________________________________________________
Accesorii / echipamente predate:

– instalație electrică funcțională
– întrerupător / priză
– lacăt / sistem închidere (dacă se aplică)
– alte elemente: ____________________________________________.
Declarația comerciantului:

Confirm că am preluat căsuța în stare corespunzătoare și mă oblig să o folosesc conform regulamentului, să nu o deteriorez și să o restitui în aceeași stare la finalul târgului.

Restituirea la încheierea perioadei

(se completează la predarea finală)
Data restituirii: ___________________________

Starea căsuței:
□ fără deteriorări
□ cu deteriorări (descriere jos)

Descriere deteriorări:

______________________________________________________________________________________________________________________________________________
Suma reținută (dacă este cazul): __________ lei

_______________________________________________________________________
Semnături

Predat de reprezentantul primariei:
Nume: ___________________________ Semnătură: ________________

Preluat de comerciant:
Nume: ___________________________ Semnătură: _______________

